kardosdrur/scandi-wiki huggingface dataset:
Aperitif

En aperitif er en drik som nydes før et måltid. Ofte til kiks, oliven eller lignende. Begrebet bruges om en drik, som fortrinsvis nydes på denne måde, og om en gruppe hedvine, som er lavet af ufærdig vin tilsat brændevin og aromatiske stoffer.

Navnet kommer fra latin aperire, som betyder "at åbne". Drinken åbner måltidet.

Historie 
Oprindelsen til aperitiffer er ikke kendt, men indtag af en alkoholisk drik før et måltid går tilbage til oldtidens Egypten.

Den første drik, der blev solgt som aperitif, var vermouth, en hedvin som blev opfundet af Antonio Benedetto Carpano i Torino i år 1786. I løbet af 1900-tallet spredte skikken sig over hele Vesteuropa, og den blev også almindelig i USA.

I Spanien og nogen lande i Latinamerika er aperitiffer almindelige til tapas. Især fino sherry drikkes til det lille måltid.

Typer 
De mest normale aperitiffer er hedvine; de varierer fra et sted til sted. Andre drikke kan også åbne måltidet som brændevinen ouzo i Grækenland. G&T i UK og pastis i Frankrig.

Se også 
 Digestif

Alkoholiske drikke
Hedvin
Islands ambassadører i Indien

Islands første ambassadør i Indien var Pétur Thorsteinsson i 1976. Islands nuværende ambassadør i Indien er Guðmundur Eiríksson.

Liste over ambassadører

Kilder 

Lister over personer fra Island
Ambassadører
Digestif

En digestif er en drink, næsten altid alkoholisk og lille, som indtages ved slutningen af et måltid. Den traditionelle opfattelse er at dette bidrager til bedre fordøjelse af maden. De har gerne en højere alkoholprocent end drikke som serveres som aperitifer.

Digestifer drikkes normalt rene. Brun brændevin er det mest almindelige, som cognac, armagnac, brandy eller whisky. Man kan også bruge hedvin, som portvin, sherry eller madeira. Det er også en del produkter som ofte bliver markedsført specifikt som digestifer. Disse er gerne smagsat med bitre urter som hævdes at hjælpe fordøjelsen. Kendte typer er amaro, Fernet Branca og Gammel Dansk.

Skikken med at drikke en digestif er mange steder på vej ud, da strengere regler mod spirituskørsel gør det risikabelt at drikke stærk alkohol ved slutningen af måltidet.

Referencer 

Alkoholiske drikke
Islands ambassadører i Østrig

Dette er en liste over Islands ambassadører i Østrig.

Kilder 
Utanrikisraduneyti.is

Lister over personer fra Island
Ambassadører
Islands ambassadører i Brasilien

Islands første ambassadør i Brasilien var Thor Thors i 1952. Islands nuværende ambassadør i Brasilien er Jón Baldvin Hannibalsson. Island har ikke nogen ambassade i Brasilien.

Liste over ambassadører

Kilder 

Lister over personer fra Island
Ambassadører
Mariagerfjord Festuge

Mariagerfjord Festuge er en festuge, fyldt med musik, kultur og en række forskellige aktiviteter i hele Mariagerfjord Kommune. Der er koncertscener på Torvet i Hadsund og på Store Torv i Hobro, hvor der om eftermiddagen er musik for unge og gamle, og alle butikker i Hobro, Hadsund og Mariager har længe åbent. I 2014 startede festugen med officielt indgivelse af borgmester Mogens Jespersen den 2. maj hvor der også var arrangeret Open by Night i Hobro og Hadsund.

Mariagerfjord Festuge så dagens lys i 2010 hvor der var 50 arrangementer, i 2012 var der 86 arrangementer og i 2014 var der 150 arrangementer.

Koncerter 
Koncerter i 2014.
 NOAH - I Hobro & Hadsund
 L.I.G.A - I Hobro & Hadsund
 Hadsund Skole-Orkester - I Hadsund

Arrangementer 

Arrangementer i 2014. Ikke alle arrangementer er medtaget.
 Hadsund Butikscenter - LOF's Mavedanser og LOF's Zumba gav opvisning på scenen. Naturens ambulance eller Danmarks Naturfredningsforening kom og fortalte om den danske natur. FIFA 2014 turnering. 
 GASmuseet - Mikkel Rødvig fortalte om det fiske- og dyreliv i Mariager Fjord. Foredrag om bæredygtigt forbrug og opstart på det store fælles klædeskab. 
 Mariagerfjord Gymnasium - Koncert med Aarhus Jazz Orchestra. Gallakoncert med Mariagerfjords tre pigekor - Spirekor, Juniorkor og Pigekor.
 Hadsund KulturCenter - Afsløring af Festugemaleriet. Koncert med Blæseorkestret PUST.
 Sødisbakke - Koncert med Pop & Compagni
 Ishuset - Koncert med Sekouia.
 Hadsund Kirke - Koncert med Hadsund Koret.
 Hadsund Skole - Stompkoncert med kommunens 5. klasser.
 Danmarks Saltcenter - Åbent hus.

Det største motionsløb på egnen Beauté Pacifique Kvindeløb i Hadsund skydes i gang med 1.158 løbere.

Kilder

Eksterne henvisninger 

 Mariagerfjord Festuges hjemmeside 
 Mariagerfjord Festuges 2012 hjemmeside 
 Hobro Handel - Hobro Handelsstandsforening
 Hadsund Handel - Hadsund Handelsstandsforening
 Hadsund Butikscenters hjemmeside

Festivaler i Danmark
Mariagerfjord Kommune
Hobro
Festuge
Arden
Kultur i Hadsund
Als (by)
Etableret i 2010
Assens (Mariagerfjord Kommune)
Islands ambassadører i Liechtenstein

Islands første ambassadør i Liechtenstein var Hjálmar W. Hannesson i 1992. Islands nuværende ambassadør i Liechtenstein er Martin Eyjólfsson. Island har ikke nogen ambassade i Liechtenstein.

Liste over ambassadører

Referencer

Noter

Kilder

Lister over personer fra Island
Ambassadører
Islands ambassadører i Albanien

Islands første ambassadør i Albanien var Ingvi S. Ingvarsson i 1978. Islands nuværende ambassadør i Albanien er Guðmundur Árni Stefánsson. Island har ikke nogen ambassade i Albanien.

Liste over ambassadører

Kilder 

Lister over personer fra Island
Ambassadører
Madeira (vin)

Madeira er en portugisisk hedvin produceret på Madeira. Vinen laves i tørre typer, som kan bruges til aperitif, i medium og helt søde vine, som passer til dessert. Billige versioner kan krydres med salt og peber til brug i madlavning, men kaldes ikke vin.

Øen Madeira har en lang historie med vinproduktion, der går tilbage til opdagelsestiden, hvor Madeira var en fast havn på vej mod den Nye Verden eller Ostindien. For ikke at ødelægge vinen blev den tilføjet neutral brændevin. På sørejserne blev vinen udsat for høj temperatur og bevægelse. Det forbedrede smagen. Det blev opdaget, da en usolgt sending vin kom tilbage til øen efter en længere sørejse. I dag er Madeira kendt for øens unikke vinfremstillingsproces med opvarmning af vinen helt op til 60 °C for at forlænge holdbarhedstiden og bevidst oxidation. Derfor kan Madeira holde sig i lang tid, selv efter at være åbnet.

Opvarmningen gør også madeira velegnet i madlavning. En tør madeira (sercial eller rainwater) er nødvendig i forloren skildpadde.

Vine dyrket på Krim, i Californien og Texas bliver solgt som "Madeira" eller "Madere" på trods af, at de ikke lever op til EUs krav. De begrænser brugen af  Madeira eller Madere til vin fra øen Madeira.

Referencer 

Hedvin
Islands ambassadører i Andorra

Islands første ambassadør i Andorra var Sverrir H. Gunnlaugsson i 1997. Islands nuværende ambassadør i Andorra er Berglind Ásgeirsdóttir. Island har ikke nogen ambassade i Andorra.

Liste over ambassadører

Kilder 

Lister over personer fra Island
Ambassadører
Kaninsult

Kaninsult, også kaldet proteinforgiftning er akut underernæring forårsaget af overdrevent indtag af magert kød (så som kanin), samtidig med mangel på indtag af andre næringskilder, ofte kombineret med andre stressorer som f.eks. kulde eller tørke. Symptomerne er blandt andet diarre, hovedpine, træthed, lavt blodtryk, lav puls, ubehag og sult, der kun kan stilles ved indtag af fedt eller kulhydrat.

Eksterne henvisninger
 "A review of issues of dietary protein intake in humans" fra  US National Library of Medicine National Institutes of Health 

Ernæring
Fire bryllupper og en begravelse

Fire bryllupper og en begravelse er en britisk romantisk komedie fra 1994, instrueret af Mike Newell. Det var den første af flere film med manuskriptforfatter Richard Curtis og Hugh Grant. Den blev lavet på seks uger og kostede under £3.000.000. Filmen blev en uventet succes og den mest indtjenende britiske film i biografens historie på det tidspunkt, med  en verdensomspændende box office på over $245.700.000, og modtog en Oscar nominering for bedste film.

Medvirkende
 Hugh Grant som Charles
 Andie MacDowell som Carrie
 James Fleet som Tom
 Simon Callow som Gareth
 John Hannah som Matthew
 Kristin Scott Thomas som Fiona
 David Bower som David
 Charlotte Coleman som Scarlett
 Timothy Walker som Angus
 Sara Crowe som Laura
 Rowan Atkinson som Fader Gerald
 David Haig som Bernard
 Sophie Thompson som Lydia
 Corin Redgrave som Sir Hamish Banks
 Anna Chancellor som Henrietta ("Duckface")
 Duncan Kenworthy (ukrediteret) som Matthew's "vidunderlige" nye kæreste

Referencer

Eksterne Henvisninger 

Britiske film fra 1994
Dramafilm fra Storbritannien
Engelsksprogede film
César for bedste udenlandske film
Romantiske dramafilm
Herminium

Herminium (pukkellæbe) er en slægt af orkidéer, som er udbredt med 30 arter i verden. Slægten omfatter spæde urter, der ved blomstring har en enkelt rodknold. En ny rodknold dannes senere i spidsen af en udløber.

Arter 
Af de 30 arter findes en enkelt i Europa:
 Pukkellæbe, Herminium monorchis

Noter 

Planteslægter
Gøgeurt-familien
Solbrud

At være solbrud er et gammelt frugtbarhedsritual som stammer tilbage fra bronzealderen.
Unge piger klædt i hvidt dansede til ære for solen for at gøre markerne frugtbare. Senere gik det over til at være et ritual, hvor gifte modne piger dansende til ære for Frej og Freja for at hilse solen velkommen tilbage fra vinteren.

Se også 
 Solbrud (band) er et black metal band fra København. Bandet blev grundet i 2009

Bronzealder
Ritualer
Arboretum Norr

Arboretum Norr er et arboret (have med buske og træer) i hårdførhedszone 5 ved Baggbölestrømfaldene i Umeälven, omkring 8 km vest for Umeå centrum. Arboretet er anlagt på den älvbred som vender mod sydvest. Arboretum Norr dækker et overfladeareal på cirka 20 hektar, hvor over 1.600 planter ud af cirka 280 arter fra primært nordligt beliggende lande er blevet plantet siden 1981. Målet er blandt andet at undersøge hvilke arter der kan overleve på Umeås breddegrader, hvilket kan føre til et større udvalg af klimatilpassede buske og træer i det nordlige Skandinavien.

Arboretum Norr blev grundlagt i 1975 gennem et samarbejde mellem Umeå Universitet, Sveriges lantbruksuniversitet i Umeå og Umeå kommun. Arboretet drives formelt set af en stiftelse under Umeå kommun, og det får bidrag fra flere kommuner, virksomheder og andre institutioner med forbindelse til Norrland, og hører under Sveriges lantbruksuniversitets institution för norrländsk landbrugsvidenskab i Umeå.

Arboretum Norr ligger nedenfor Baggböle herrgård, og via hængebroen Notvarpsbron kan man komme over til Umeå Energicentrum i Klabböle på den anden side af Umeälven.

Kilder

Eksterne henvisninger 
 Arboretum Norr

Umeå kommun
Parker i Umeå
Arboreter
Try

Try kan henvise til flere stednavne i Danmark:
 Try (Dronninglund Sogn) – en bebyggelse i Dronninglund Sogn, Brønderslev Kommune
 Try (Torslev Sogn) – en bebyggelse og et ejerlav i Torslev Sogn, Frederikshavn Kommune
Ægbladet fliglæbe

Ægbladet fliglæbe (Neottia ovata) er en 20-75 cm høj orkidé, der er udbredt over det meste af Europa, hvor den vokser i skove eller græsland. Arten har to store, modsatte blade og grønlige blomster med tofliget læbe i en lang klase. I Danmark findes den hist og her på næringsrig bund i visse dele af landet.

Beskrivelse 
Ægbladet fliglæbe har en kort jordstængel og mange tykke rødder. De to modsatte blade er elliptiske og de er op til 14 cm lange. Blomsterne er grønlige eller rødbrune og 6-14 mm lange med en dybt fliget læbe. Blomsteraksen er tæt kirtelhåret. Blomstringen sker i maj-juni.

Voksested 

Ægbladet fliglæbe findes over det meste af Europa op til 70. nordlig bredde, mod øst til Rusland. Den er dog mindre almindelig i Middelhavsområdet. Den vokser fra havniveau til 1800 moh. i både nåleskov og anden skov, på enge eller overdrev, i skygge eller udsat for sol.

I Danmark vokser arten hist og her på næringsrig bund i Østjylland og på Øerne, især i askeskove. Den er sjælden i andre dele af landet. I det øvrige Skandinavien findes den udbredt langt mod nord.

Noter 

Flerårige urter
Rosakvarts

Rosakvarts er en af flere kvartsvarianter: kvarts, ametyst, citrin, rosakvarts, opal, agat og karneol.

Den smukke rosafarvede kvartskrystal virker lyserød og kan nogle gange forveksles med en lys rubin, men i virkeligheden får den sin rosa farve på grund af mindre jern samt mindre titanindhold.

Eksterne henvisninger 

Kvartsvarianter
Smykkesten
Rosa Abrahamsen

Rosa Abrahamsen (29. september 1926 i Sværdborg, Præstø, død 13. november 1964 i København) var en dansk digter, tilskærerdirektrice og mannequin der var kendt som "Blegdammens Rose", fordi hun som polioramt under den store polioepedemi i København i 1952 blev indlagt på Blegdamshospitalet i København.

Hun er begravet på Sct. Olai Kirkegård i Kalundborg.

Radiointerview 
I 1956 blev hun interviewet af Karl Bjarnhof, hvor hun slutter interviewet af med at udtale:

I følge Kristeligt Dagblad gav interviewet mange livsmodet igen:

Digte og musik 
Hun fik udgivet digtsamlingerne De store skibe og De gyldne timer, og hendes digte er sat til musik mange gange og bl.a. fremført af Elsa Sigfuss, Randi Teglbjærg og Elsa Jena med musik af Hugo Gyldmark. Blandt hendes mest kendte digte er Hænderne og Hvorfor græder millioner.

Anerkendelse 
Hun modtog Edith Rode Legatet i 1957.

Bibliografi

Kilder

Trykte

Noter

Eksterne henvisninger 

 
 
 

Digtere fra Danmark
Dansksprogede forfattere fra Danmark
Modtagere af Edith Rode Legatet
Danskere i 1900-tallet
Partrederi

Et partrederi er en selskabstype, som kun kan anvendes af en række personer, der ejer et skib i fællesskab. Ejer man flere skibe sammen, er hvert enkelt skib et selvstændigt partrederi.  

Partrederne hæfter proratarisk i forhold til deres andel i skibet. På grund af denne hæftelse, har kreditorerne ikke nogen selskabsformue at søge sig fyldestgjort i. Hvis der opstår et krav, bliver kreditor derfor særkreditor hos hver enkelt partreder for dennes del af gælden. 

Partrederier er omfattet af Søloven - de fleste af reglerne er deklaratoriske. Der er dog en række præceptive bestemmelser, som for eksempel, at der skal vælges en bestyrende reder der repræsenterer rederiet. 

Det er ikke noget krav, at rederivirksomhed som omfatter flere deltagere, skal drive som et partrederi. De kan sagtens organisere sig som et I/S.

Partrederier er skattemæssigt transparente ligesom interessentskaber, og beskatningen foregår hos de enkelte partredere efter samme principper som for interessenter. 

Selskabsret
Søfart
Bortseelsesret

Bortseelsesret er et begreb man anvender i forbindelse med pension og pensionsindbetalinger. 

Hvis en person har en arbejdsgiveradministreret ratepension, kan vedkommende ved opgørelsen af den skattepligtige indkomst se bort fra de indskud arbejdsgiveren har indbetalt. 

Tilsvarende har medarbejderen heller ikke fradrag for disse indskud. Medarbejderens egne indskud (bidrag) er ligeledes omfattet af denne bortseelsesret, hvorfor disse heller ikke medregnes ved opgørelsen af den skattepligtig indkomst.

Der er indsat loft over, hvor store bidrag man må foretage inden for bortseelsesretten.

Pension
Skat
Alaskagolfen

Alaskagolfen (), er en bugt i Stillehavet som hvis kyst udgør  Alaskas sydlige kyst, og Canadas nordvestlige stillehavskyst . Den  bugter sig indad fra Alaskahalvøen og Kodiak Island mod vest, forbi indløbet til   Cook Inlet til Alexanderarkipelaget i øst, hvor Glacier Bay og Inside Passage findes. Langs hele Golfens kystlinje er der  en kombination af skov, bjerge og gletsjere. Alaskas største gletsjere, Malaspinagletsjeren og Beringgletsjeren, løber ud i Alaskagolfen.

Eksterne kilder/henvisninger 

Alaskas geografi
Farvande i Canada
Bugter i Stillehavet
Neottia

Neottia (Fliglæbe, Rederod) er en slægt af orkidéer, som er udbredt med cirka 29 arter i Europa, Asien og Nordamerika. Slægten blev tidligere opdelt i slægterne Listera (Fliglæbe) og Neottia (Rederod), men molekylære fylogenetiske studier har vist, at klorofylløse arter som rederod har udviklet sig fra gruppen med klorofyl (Listera).

Arter 
Af de cirka 29 arter findes tre i Europa:
 Ægbladet fliglæbe, Neottia ovata
 Hjertebladet fliglæbe, Neottia cordata
 Rederod, Neottia nidus-avis

Noter 

Planteslægter
Gøgeurt-familien
Hovedpude

En hovedpude er en polstret pude som støtter hovedet eller andre dele af kroppen. Den bruges normalt mens du sover i en seng.

Puder
Søvn
Alexanderarkipelaget

Alexanderarkipelaget (engelsk: Alexander Archipelago ) er en næsten 500 kilometer lang øgruppe ud for Alaskas sydøstkyst . Øgruppen består af omkring 1.000 øer, som er toppe af bjerge som rejser sig skarpt fra Stillehavet. Dybe kanaler og fjorde adskiller dem fra fastlandet.

Øerne har uregelmæssige og stejle kystlinjer, og dybe stedsegrønne og tempererede regnskove . De største øer er Chichagof Island, Admiralty Island, Baranof Island, Kupreanof Island, Kuiu Island, Mitkof Island, Wrangell Island, Prince of Wales Island og Revillagigedo Island. Alle øer er skovklædte og har en bred fauna. Det totale areal skønnes til at være omkring 33.000 km².

Indfødt befolkning på øerne er tlingit- og kaiganihaida-folkene . Tsimshianfolket , som bor på Annette Island, er ikke oprindeligt fra området, men immigrerede fra British Columbia sent i 1800-tallet. De største byer på øerne er Ketchikan på Revillagigedo Island og Sitka på Baranof Island. Den største by i den administrative region hvor øgruppen indgår er Juneau, men den ligger på fastlandet og er altså ikke en del af øgruppen selv.

Øgruppens hovederhverv er turisme, fiskeri og skovarbejde.

Arkipelaget blev besøgt af russerne i 1741, og blev senere udforsket af Storbritannien, Spanien og USA. Øerne tilhørte Russisk Amerika indtil USAs køb af Alaska i 1867. Navnet på øgruppen kommer fra Alexander Baranov, chef for det Russisk-Amerikanske Kompagni i det tidlige 1800-tal.

Øgrupper i Stillehavet
Øer i USA
Alaskas geografi
Frihavnsbanen

Frihavnsbanen, også kaldet Lersøsporet, er en godsbane i København fra Nørrebro og til Østerport Station. Den benyttes dog ikke længere til godstog, men kørsel med veterantog og arbejdskøretøjer forekommer af og til.

Historie 
Banen har hjemmel i anlægslov fra den 31. marts 1891. Banen skulle skabe forbindelse fra Nordbanen på den daværende Nørrebro Station til Østerport, hvor den skulle betjene den nye frihavn.. Anlægget af banen begyndte i 1892, og det første tog kørte på banen i juni 1894. Banen blev indviet den 26. august af DSB, mens selve Frihavnen først blev indviet den 9. november 1894. Den 27. oktober 1895 åbnes en havnebane til Toldboden og den blev forlænget til Larsens Plads i 1902.

Banen er blevet omlagt en del gange i tiden løb. I 1897 blev den omlagt ved den nuværende Svanemøllen Station, hvor den krydsede Kystbanen i niveau. I 1910 blev strækningen omlagt til den anden side af Kystbanen fra Østerbrogade til Århusgade, hvor der ved Århusgade blev anlagt en bro, hvor Frihavnsbanen og banen fra Østre Gasværk gik under Kystbanen. Syd for Århusgade krydsede sporet fra Østre Gasværk Frihavnsbanen.

I forbindelse med anlæg af godsringbanen bliver banen forkortet i juni 1930 fra daværende Nørrebro Station, som lå hvor den nuværende Nørrebroparken er, til den nye godsstation Lersøen. Samtidig blev banen den 15. juli 1931 omlagt fra at følge Rovsingsgade-Borgervænget til en nordligere linieføring med en overføring over Lyngbyvej ved Lyngbyvej Station (nu Ryparken Station).

Ved Hareskovbanens ombygning til S-tog og omlægning fra Lygten til Svanemøllen i 1976-1977 blev Frihavnsbanen omlagt til at følge den nye bane med nye broer over Lyngbyvej ved Ryparken. Mellem Ryparken og Svanemøllen kom der forbindelse til Hareskovbanen fra Frihavnsbanen, som blev brugt til godstog til/fra Buddinge Station.

Havnebanen til Larsens Plads blev nedlagt i 1975 og stykket til Toldboden i 1987. Sidstnævnte havde gået tværs gennem det gamle forsvarsanlæg Kastellet, som det imidlertid efterfølgende blev muligt at rekonstruere. Et par broer vidner dog stadig om tidligere tiders trafik.

I slutningen af 2010'erne blev banen afbrudt ved Århusgade i forbindelse med anlæggelsen af Nordhavnsmetroen. I 2022 blev der imidlertid arbejdet med at genetablere sporet.

Trafikken 
Trafikken har hovedsagelig være gods til/fra Frihavnen, havnen og færgeruten til Malmø og senere Danlink til Helsingborg. Efter åbningen af Øresundsforbindelsen i 2000 og derved lukningen af Danlink og ophøret af udveksling af gods med frihavnen, har banen ikke haft regelmæssigt trafik. Den er dog stadig anført som aktiv og har af og til været brugt af veterantog i forbindelse med kørslerne "Rundt om husene". Desuden har den været brugt i forbindelse med transporter til/fra sporarbejder. Her har man benyttet opstillingssporene ved Lersøen samt det forhold, at banen giver forbindelse mellem Kystbanen, Nordbanen, Hareskovbanen og Ringbanen.

Se også 

 Frihavnsjernbanen - banen i selve Frihavnen
 Jernbaneterrænet på Østerbro

Noter 

Jernbanestrækninger i København
Lassen Volcanic National Park

Lassen Volcanic National Park er en nationalpark i delstaten California, USA. Parken blev etableret 9. august 1916 og er på 429 km². De vigtigste naturattraktioner i nationalparken er det vulkanske bjerg Lassen Peak og landskabet rundt omkring det. Ud over vulkanen  har parken hydrotermiske områder, herunder fumaroler, huller med kogende vand og damp fra undergrunden, opvarmet af flydende klippe under bjergtoppen.

Den vulkanske aktivitet i området skyldes, at Gordapladen presses under den  Nordamerikanske Plade (se også San Andreas-forkastningen). Området er et af de få områder i verden, hvor der findes fire forskellige typer vulkaner: lavakuppel, skjoldvulkan, keglevulkan og stratovulkan.

Europæerne, som kom til området i 1800-tallet, brugte bjerget som landemærke. En af de første indvandrere var en dansk smed ved navn Peter Lassen, som bosatte sig i Nordcalifornien i 1830'erne. Lassen Peak er opkaldt efter ham. 

Området, hvor nationalparken ligger i dag, fik  først navnet Lassen Peak Forest Preserve. Lassen Peak blev erklæret som et National Monument i maj 1907 af daværende præsident Theodore Roosevelt. 104.594 hektar af parken regnes som vildmark. National Park Service forvalter vildmarken i tråd med Wilderness Act fra 1964.

Fra maj 1914 og frem til 1921 var der en række både små og store udbrud fra vulkanen i nationalparken. Der blev skabt et nyt krater og udspyet lava og en del aske. På grund af forhåndsadvarsler om, at vulkanen ville gå i  udbrud, blev ingen dræbt, men flere huse i området blev ødelagt. Det var på grund af  udbruddene, at området blev erklæret som nationalpark i 1916.

Se også
Nationalparker i USA

Eksterne kilder/henvisninger 

Officielt websted

Nationalparker i USA
Californien
Sorites-paradokset

Sorites-paradokset (sorites er græsk og afledt af ordet soros, som betyder bunke) er et paradoks, som illustrerer sprogets vage begreber (begreber, som ikke er veldefinerede). Paradokset findes i mange former, for eksempel:

Der er en stor bunke sten. Vi trækker gentagende én sten fra bunken. Hvornår er denne bunke ikke mere stor?

Paradokset er oprindeligt formuleret af Eubulides fra Milet i det 4. århundede f.Kr.

Et andet lignende paradoks kaldet, interessante-tal-paradokset, blev fremstillet af matematikeren, Edwin Bechenbach.

Kilder 
 Hans Huttels katalog over paradokser. 

Paradokser
Metasprog

Metasprog er at beskrive sprog (f.eks. sætninger) med sprog. Det kunne f.eks. være at man parafraserer en sætning til en sætning, som beskriver sætningen som en påstand om sætningens korrekthed, f.eks. "Denne hat er sort." kan skrives som "Sætningen, 'denne hat er sort', er sand" eller "Personen påstår, at denne hat er sort" i metasprog.

Logik
Sprog